So han ich mini Vinterferie verbrocht:  Am Mittwuch si mir vier Fraue im Hallebad xi. Dört simer eifach öpe 4 Stund (!!!) im Nitschwimmerbecki xi.. zimmli gemütlich, eifach so mitme Mätteli im Wasser ummetriibe. Aber das Wasser het sooooo kaputt gmacht und öis hesch dr räscht vom Daag nocher alli nüm chöne bruuchä. Mr si denn no zunere Fründin vo dr Trude hei go öpis ässä und käffelä.. Jööö die het e 6mönet alts Buschi.. soooo härzig, ha grad müese  ans Lea (mini härzigi nichtä) dänkä..! Die wird wohl au riisig si wenn i se wider xe!  Am Dunnschtig si die drei ohni mi ins Kino go irgend e Chinderstreife luege. Derzwüsche bin ich ind Stadt, und nocher uf Bygdoy, e Halbinsle wo au zu Oslo ghört aber wos voll schöni Stränd het und Tannäwäldli. S'Wätter isch so gar nid das wahre xi, aber trozdäm ischs soooo speziell am Meer, voll schön xi. (@mirj: weiss no guet, wien i ar sunne bi gsässä,... ;)). Jo zobe hani denn d'Chinder ghüetet will dTrude isch go  exercise. Die hei mi soo gnärvt will si mega ufdreiht xi si. Und wo si im Bett xi si het dRikke no Nasebluete übercho.. aber au de Daag isch ummegange..:)  Am Dunnschtig zobe isch zur Diskussion gstande öb mr vilicht am Frittig morge no ind Ferie reise, aber die isch denn gli verfloge. S'Wätter het dört anschiinend nümm wöllä besser wärdä. Dr Tor isch heichoo, dFamily isch ind IKEA ohni mi, und nocher bin i mit de Chinder ufem Spiilplatz xi. Bim Znacht hei mr toli Gsprööchli gha. Nocher han i mi um  mini Wuchenendplän wöllä kümmerä, aber do schribt mr dStephie das si verplaant isch fürs Wuchenend. Daaaaankä, so isch das nid plant xi. Und do i letschts scho nüt gmacht ha het mi das bitz gstresst. Do hani dr Prisca, emne dütsche Aupair gschribe, öb ich se übers Wuchenend chönn cho bsueche, und mis Wuchenend isch gsicheret xi!:)  Also bini am Samschtig up north gfahre, 45 minute mitme Zug. Dört hets soooooo vill Schnee gha (fötteli demnöchscht uf fz) und so vill natur wien i scho laaaaaaaaaaaaaaaaaaaang  nümm xeh ha. Si wohnt imne sone Wiiler mit 6 Hüüser, und au s'negschte Dörfli isch munzig und het 1 Lade. Miiir hets gfalle, aber i chamer guet vorstelle das es für es Joor dört zläbä scho chli gnueg Natur isch:). Zobe hämmer denn bitz mit ihrne Chinder gspiilt und denn "Keinohrhasen" gluegt. I lieeeb dä Film;).  Am Daag druff, also hüt, simer go läufe im schöne ändlose Schnee und Waldgebiet. Elch heimr keini xeh, aber Schneespuure jede Menge:). Und jo nocher heimr nüt me gschiids gmacht,.. :). Und  jez bini widr dehei. Obwohl d'Pris zimmli e schreegi isch und irgendwie teilwiis e komischi Art het, hei mers zimmli guet gha.  Jo und morn foht widr ganz e normali Wuche aa, Eltere usem Huus, Chinder im Barnehage...